ລາວວ່າຈະເພີ້ມຄວາມໜາແໜ້ນ ຂອງປ່າໄມ້ໃຫ້ໄດ້ຮອດ 65% ຂອງເນື້ອທີ່ໝົດປະເທດ ໃນປີ 2015
ເນື້ອທີ່ປ່າ​ໄມ້​ຂອງ​ລາວ ໃນປັດຈຸບັນ​ນີ້​ ມີ​ຄວາມໜາ​ແໜ້ນ ຄິດ​ເປັນພຽງ 53% ຂອງ​ພື້ນທີ່ທັງໝົດຂອງ​ປະ​ເທດ.
ລັດຖະມົນຕີລາວຢືນຢັນວ່າ ຈະເພີ້ມຄວາມໜາແໜ້ນຂອງສະພາບປ່າໄມ້ໃຫ້ປົກຫຸ້ມໄດ້ເຖິງ 65% ຂອງພື້ນທີ່ທັງໝົດຂອງປະເທດລາວພາຍໃນປີ 2015 ທ່ານສີຕາເຮັ່ງ ລາດຊະພົນ ລັດຖະມົນຕີກະຊວງກະສິກໍາ -ປ່າໄມ້ລາວ ຖະແຫລງຢືນຢັນຕໍ່ກອງປະຊຸມໃຫຍ່ຄັ້ງທີ່ 9 ຂອງພັກປະຊາຊົນປະຕິວັດລາວ ທີມີຂຶ້ນໃນລະຫວ່າງ ວັນທີ 17-21 ມີນານີ້ວ່າ ສະພາບປ່າໄມ້ຂອງລາວ ໃນ ປັດຈຸບັນນີ້ມີຄວາມໜາແໜ້ນຄິດເປັນ 53% ຂອງພື້ນທີ່ ທັງໝົດຂອງປະເທດ ແລະ ສຳລັບເປົ້າໝາຍໃນ 5 ປີ ຕໍ່ໜ້າ ກໍຄືພາຍໃນປີ 2015 ນັ້ນ ທາງການກະຊວງກໍຈະ ດໍາເນີນການໃນທຸກວິທີ ເພື່ອເຮັດໃຫ້ລະດັບຄວາມໜາ ແໜ້ນຂອງປ່າໄມ້ ເພີ້ມຂຶ້ນເປັນ 65%ຂອງພື້ນທີ່ທັງໝົດ ໃຫ້ໄດ້ຢ່າງເປັນຮູບປະທຳ ທັງນີ້ມາດຕະການທີ່ຈະມີສ່ວນ ຢ່າງນຶ່ງສຳຄັນໃນການເຮັດໃຫ້ ເປົ້າໝາຍດັ່ງກ່າວຂອງທາງ ການລາວສາມາດເກີດຂຶ້ນໄດ້ ໃນພາກປະຕິບັດຕົວຈິງນັ້ນກໍ ຄືການສົ່ງເສີມໃຫ້ພາກເອກະ ຊົນລາວ ແລະຊາວຕ່າງຊາດ ປະກອບສ່ວນໃນການປູກຕົ້ນ ໄມ້ອຸດສາຫະກໍາຕ່າງໆໃຫ້ ຫລາຍຂຶ້ນ ເຊ່ນ ຢາງພາລາ, ວິກ, ເກດສະໜາ ແລະຕົ້ນໄມ້ ຕ່າງໆ ເປັນຕົ້ນ ທີ່່ຜ່ານມາກໍປາກົດວ່າ ທາງການລາວໄດ້ອະນຸມັດສຳປະທານສິດໃນການເຊົ່າທີ່ດິນໄລຍະ ຍາວໃຫ້ແກ່ເອກະຊົນລາວ ແລະຕ່າງຊາດໄປແລ້ວ 1,200 ກວ່າລາຍ ຊຶ່ງໃນນີ້ກໍເປັນການ ໃຫ້ສຳປະທານທີ່ມີເນື້ອທີ່ກວ້າງຕັ້ງແຕ່ 8,000 ເຮັກຕາ ໄປຈົນເຖິງ 5 ໝື່່ນເຮັກຕາ ແກ່ ບັນດາບໍລິສັດເອກະຊົນຕ່າງຊາດຈຳນວນເຖິງ 398 ລາຍ ແລະກໍຄິດເປັນພື້ນທີ່ລວມກັນ ເກີນວ່າ 4 3 ແສນເຮັກຕາໃນທົ່ວປະເທດ ແລະທີ່ຖືວ່າເປັນການໃຫ້ສຳປະທານທີ່ມີເນື້ອ ທີ່ລວມຫລາຍທີ່ສຸດນັ້ນ ກໍແມ່ນການໃຫ້ສຳປະທານທີ່ດິນເພື່ອການປູກຢາງພາລາ ດັ່ງທີ່ ທ່ານສີຕາເຮັ່ງໄດ້ຊີ້ແຈງວ່າ: ແຕ່ຢ່າງໃດກໍຕາມ ທ່ານ ຄໍາອ້ວນ ບຸບຜາ, ລັດຖະມົນຕີປະຈຳສຳນັກງານນາຍົກລັດຖະມົນ ຕີລາວ ຜູ້ຮັບຜິດຊອບວຽກງານໃນດ້ານການບໍລິຫານ ແລະຄຸ້ມຄອງທີ່ດິນແຫ່ງຊາດຂອງ ລັດຖະບານ ກໍໄດ້ຖະແຫລງຢືນຢັນກ່ອນໜ້ານີ້ວ່າ ຄະນະລັດຖະບານລາວ ໄດ້ມີມະຕິຄໍາສັ່ງ ໄປເຖິງໜ່ວຍງານທີ່ກ່ຽວຂ້ອງໃນທົ່ວປະເທດ ເພື່ອໃຫ້ດໍາເນີນການກວດກາທີ່ດິນທີ່ໄດ້ໃຫ້ ສໍາປະທານກັບບັນດາເອກກະຊົນລາວ ແລະຕ່າງຊາດໃນທົ່ວປະເທດແລ້ວເມື່ອບໍ່ນານມານີ້ ສາເຫດທີ່ເຮັດໃຫ້ຄະນະລັດຖະບານລາວຕ້ອງມີມະຕິຄໍາສັ່ງ ໃຫ້ດໍາເນີນການກວດກາດັ່ງກ່າວນີ້ ກໍຍ້ອນວ່າການຄຸ້ມ ຄອງໃນການໃຫ້ສຳປະທານທີ່ດິນແກ່ບໍລິສັດເອກະຊົນໃນ ໄລຍະທີ່ຜ່ານມານັ້ນ ໄດ້ມີການພິຈາລະນາ ແລະຕັດສິນໃຈ ອະນຸມັດຢ່າງບໍ່ໄດ້ມາດຕະຖານ ແລະບໍ່ເປັນໄປຕາມກົດລະ ບຽບ ຫຼືກົດໝາຍທີ່ທາງການລາວໄດ້ວາງອອກ ຈຶ່ງເຮັດໃຫ້ ເກີດບັນຫາຂັດແຍ້ງຕ່າງໆຂຶ້ນຕິດຕາມມາຢ່າງກ້ວາງຂວາງ ໃນທົ່ວປະເທດ ຍິ່ງໄປກວ່ານັ້ນ ກໍຍັງປາກົດວ່າການໃຫ້ສຳປະທານທີ່ດິນໃນ ຫລາຍໆກໍລະນີກໍໄດ້ໄປກວາມເອົາທີ່ດິນທຳກິນຂອງປະຊາ ຊົນລາວ ແລະໃນຫລາຍໆກໍລະນີກໍໄດ້ບຸກລຸກເຂົ້າໄປໃນເຂດປ່າສະຫງວນແຫ່ງຊາດກໍມີ ຈຶ່ງ ໄດ້ສົ່ງຜົນກະທົບຕໍ່ສະພາບແວດລ້ອມທຳມະຊາດຢ່າງກວ້າງຂວາງ ໃນຂະນະທີ່ລັດຖະ ບານລາວໄດ້ຮັບຄ່າເຊົ່າທີ່ດິນເຮັກຕາລະ$1-$3 ຕໍ່ ປີເທົ່ານັ້ນ